b'\n_START_ARTICLE_\nMalte\xc5\xa1ki kri\xc5\xbe\n_START_PARAGRAPH_\nMalte\xc5\xa1ki kri\xc5\xbe je simbol \xc4\x8dasti i za\xc5\xa1tite koji ve\xc4\x87 stolje\xc4\x87ima nose hrabri ljudi \xc5\xa1irom svijeta.\n_START_SECTION_\nPovijest\n_START_PARAGRAPH_\nPri\xc4\x8da o malte\xc5\xa1kom kri\xc5\xbeu se\xc5\xbee daleko u pro\xc5\xa1lost, kada je 1080. godine u sklopu bolnice u Jeruzalemu osnovana posebna organizacija, Vitezovi bolni\xc4\x8dari, kojima je zada\xc4\x87a brinuti se za siroma\xc5\xa1ne i bolesne hodo\xc4\x8dasnike u Svetoj zemlji._NEWLINE_Nakon pada Jeruzalema 1099. godine u Prvom kri\xc5\xbearskom ratu, postaju dijelom katoli\xc4\x8dke vojske te ih nazivaju i Vitezovima reda Sv. Ivana. No i dalje ostaju neovisni te nastavljaju svoju prvotnu zada\xc4\x87u - brinuti se i \xc4\x8duvati hodo\xc4\x8dasnike u Svetoj Zemlji._NEWLINE_Kasnije tijekom rata, zajedno s vitezovima kri\xc5\xbearima bore se za povratak Svete zemlje kr\xc5\xa1\xc4\x87anima. Tijekom jedne od bitaka, susre\xc4\x87u se s novim oru\xc5\xbejem do tada nepoznatim europskim ratnicima. Bila je to jednostavna, ali zastra\xc5\xa1uju\xc4\x87a novost u ratu, koja je uzrokovala nesnosnu bol i smrt me\xc4\x91u hrabrim vitezovima kr\xc5\xa1\xc4\x87anima. Novo oru\xc5\xbeje neprijateljskih Saracena bila je vatra._NEWLINE_Kako su kri\xc5\xbeari napredovali prema gradskim zidinama, Saraceni su ih napadali staklenim bombama punjenim zapaljivom teku\xc4\x87inom, nakon \xc4\x8dega me\xc4\x91u vitezove bacaju vatrene baklje. Stotine ratnika je \xc5\xbeivo zapaljeno, umiru\xc4\x87i u stra\xc5\xa1nim mukama. Riskiraju\xc4\x87i stra\xc5\xa1nu smrt, drugi vitezovi o\xc4\x8dajni\xc4\x8dki se probijaju do ranjenih suboraca, bore\xc4\x87i se protiv vatre i odvla\xc4\x8de\xc4\x87i ih na sigurno._NEWLINE_Tako su ti ratnici bili prvi vatrogasci. Njihovi hrabri pothvati, spa\xc5\xa1avanje ranjenih i borba protiv vatre, prepoznati su od kolega suboraca koji su svakoga viteza nagradili simbolom \xc4\x8dasti - kri\xc5\xbeem sli\xc4\x8dnim kakvog vatrogasci \xc5\xa1irom svijeta nose i danas._NEWLINE_Kri\xc5\xbe, koji je vitezovima najprije slu\xc5\xbeio kao znak prepoznavanja prijatelja od protivnika, postao je kona\xc4\x8dnim simbolom juna\xc5\xa1tva i pomaganja. Kri\xc5\xbe je predstavljao na\xc4\x8dela milosr\xc4\x91a, odanosti, vite\xc5\xa1tva, hrabrosti, plemenitosti prema prijatelju i neprijatelju, za\xc5\xa1titi slabih i spretnosti u pomaganju._NEWLINE_Izgubiv\xc5\xa1i kr\xc5\xa1\xc4\x87anski teritorij na podru\xc4\x8dju Svete zemlje, vitezovi od 1310. godine djeluju sa otoka Rod. Sve do 16. stolje\xc4\x87a, kada im \xc5\xa1panjolski kralj Charles V. 1530. godine ustupa otok Maltu, gdje grade gradove, pala\xc4\x8de, crkve, vrtove i utvrde, ukra\xc5\xa1avaju\xc4\x87i otok brojnim umjetni\xc4\x8dkim gra\xc4\x91evinama i bogatom kulturnom ba\xc5\xa1tinom. Stoga je i njihov \xc4\x8detverokraki kri\xc5\xbe sa osam vrhova postao poznat pod nazivom "Malte\xc5\xa1ki kri\xc5\xbe".'